Դժվարին և փշոտ է Լեռնային Ղարաբաղի անկախության ճանապարհը: Եվ հայտի չէ, կդիմանայի°նք, արդյոք, այդ ճանապարհին մեզ բաժին ընկած փորձություններին, եթե մեկընդմիշտ չգիտակցեինք, որ ոչ ոք դրսից մեր ժողովրդին չի նվիրի այդ անկախությունը: Այդպիսին է անվիճելի ճշմարտությունը, որը հայրենիքը դրսի ոտնձգություններից սեփական ուժերով պաշտպանելու իրենց աներեր վճռականության մեջ արցախցիներին համախմբել է որպես մի միասնական բռունցք: Գործնականում Արցախի ողջ աշխատունակ արական բնակչությունը մասնակցեց ԼՂՀ պաշտպանության բանակի ստեղծմանը՝ մարտական ուսուցում անցնելով ռազմի դաշտերում: Ճակատամարտերում ձևավորվեց և երիտասարդ հանրապետության զինված ուժերի հրամանատարական կազմը, որի ռազմական սխրանքներն անկեղծ հարգանքի են արժանացել Լեռնային Ղարաբաղի սահմաններից դուրս: